b"\n_START_ARTICLE_\nCan Mateu\n_START_SECTION_\nDescripci\xc3\xb3\n_START_PARAGRAPH_\nEs tracta d'una casa entre mitgeres, amb fa\xc3\xa7ana al carrer Major i pati a la part del darrere. Les redu\xc3\xafdes dimensions de la fa\xc3\xa7ana no resta eleg\xc3\xa0ncia a la porta principal, amb arc de mig punt remarcat per carreus i dovelles de factura regular i ben escairada que s'ha mantingut fins al moment en un bon estat, aix\xc3\xad com les pedres en dues dimensions alternades i la llinda amb la data gravada que emmarquen la finestra de la primera planta. La petitesa de l'obertura del segon pis sembla indicar que estava habilitat com a golfes o graner, fins i tot podria fer les funcions de magatzem, donat que el carrer major era seu de tallerets i comer\xc3\xa7os. Un r\xc3\xa0fec de bigues de fusta, de considerables dimensions, protegeix la fa\xc3\xa7ana de les aig\xc3\xbces de la teulada, amb vessant del carrer. L'interior est\xc3\xa0 molt degradat i fa les funcions de magatzem.\n_START_SECTION_\nHist\xc3\xb2ria\n_START_PARAGRAPH_\nNo hi ha dades hist\xc3\xb2riques concretes d'aquest casal, per\xc3\xb2 per la data que consta a la fa\xc3\xa7ana (1675) es va construir al gran moment de Sant Boi, quan el pas del riu per anar o tornar de Barcelona era obligat per aquest contrada, doncs el pont de Molins de Rei encara no s'havia constru\xc3\xaft. Aquesta obligatorietat de pas, va convertir la poblaci\xc3\xb3 en un centre comercial important i una vila estrat\xc3\xa8gica en tots els aspectes. S\xc3\xb3n d'aquests temps els altres grans casals de Sant Boi: Cal Silio, Cal Fraret, Cal Puig, Cal Div\xc3\xad... i d'altres._NEWLINE_Posteriorment fa de magatzem. El 1879, Joan Mateu va fer obrir la porta d'entrada al pati de darrere."